विधायक नंद लाल के गांव में पानी की सप्लाई हुई बंद
पावरकॉमकी ओर से कुक्कड़ माजरा पावर स्टेशन से चलने वाले मुख्य संसदीय सचिव चौधरी नंद लाल के गांव करीमपुर चाहवाला के अलावा दो अन्य गांवों पोजेवाल मालेवाल में लगे पानी के ट्यूबवैल कनेक्शन काट दिए गए हैं। ट्यूबवैल कनेक्शन काटने के पीछे का कारण बिल दिया जाना बताया जा रहा है। उधर ट्यूबवैल कनेक्शन काटे जाने के बाद तीनों गांवों में पानी की समस्या खड़ी हो गई है।
करीमपुर चाहवाला में ट्यूबवैल कनेक्शन का बिल करीब साढ़े छह लाख, पोजेवाल का करीब 4 लाख मालेवाल का भी 4 लाख रुपए पेंडिंग है। बिल दिए जाने के चलते पावरकॉम के कर्मचारियों ने तीनों गांवों के कनेक्शन काट दिए हैं।
मुख्य संसदीय सचिव चौधरी नंद लाल से इस संबंध में संपर्क करने की कोशिश की गई, लेकिन उनसे संपर्क नहीं हो पाया। तीनों ट्यूबवैल ग्राम पंचायतों के अधीन चलते हैं। उनके बिल पंचायतों को अदा करने होते हैं, लेकिन पंचायतों की ओर से बिल ही अदा नहीं किया गया।
जेई अर्जुन दास ने तीनों गांवों के ट्यूबवैल कनेक्शन काटने की पुष्टि की है। उन्होंने कहा कि पंचायतों की ओर से बिल जमा करवाने का आश्वासन दिया गया है तथा कनेक्शन जोड़ने संबंधी सीनियर अधिकारियों को फैसला लेना है।
bho_Deva hin_Deva hin_Deva hin_Deva hin_Deva